ონჯორბეგი

ონჯორბეგი () — გამქრალი სოფელი ჰანაქის რაიონში, არტაანის პროვინციაში, ისტორიულ ერუშეთის მხარეში.

ისტორია
ონჯორბეგი 1595 წლის გურჯისტანის ვილაიეთის დიდი დავთარში ასახულია როგორც „ონჯორბეგ“ (اونجوربك).Defter-i Mufassal-i Vilayet-i Gürcistan (გურჯისტანის ვილაიეთის დიდი დავთარი: გამოკვლევა: წიგნი III), (Yayımlayan) Sergi Cikia, Tiflis, 1947-1958, 3 cilt, III. Cilt (1958), s. 548, 245. ქართველმა ჟურნალისტმა და მკვლევარმა კონსტანტინე მარტვილელმა დაწერა, რომ ოსმალების მიერ ქართველებისგან ხელში ჩაგდებული ტერიტორიების ტოპონიმებში გვხვდება სიტყვა ბეგი„,“ რომელიც ქართული წოდების, „აზნაურის“ თურქულ თარგმანს წარმოადგენს.Konstantine Martvileli, “Ardahan Bölgesinde” (არტაანის მხარეში), Sakartvelo gazetesi, 9 Ekim 1917, sayı 219.

ერუშეთის რეგიონი, სადაც მდებარეობს სოფელი ონჯორბეგი, ისტორიული საქართველოს ნაწილი იყო. ოსმალებმა ეს მხარე და სოფელი XVI საუკუნის შუა ხანებში დაიკავს.

სოფელ ონჯორბეგი 1595 წლის გურჯისტანის ვილაიეთის დიდი დავთარის მიხედვით შედიოდა გურჯისტანის ვილაიეთში, არტაანის ლივასის მეშეს ნაჰიაში. დავთარში ის ჩაწერილია სოფელი ჭოტის შემდეგ. მოსახლეობა შედგებოდა 15 ქრისტიანული ოჯახისგან და ოჯახების მეთაურებს ქართული სახელები ჰქონდათ. სოფელში მოჰყავდათ ხორბალი და ქერი, იყო ფუტკრის მეურნეობა, ზრდიდნენ ღორებსა და ცხვრებს. ჰქონდათ ერთი წყლის წისქვილი. ამავე დავთერში ჩაწერილია კიდევ ერთი სოფელი იმავე სახელით, რომელიც ასევე მიეკუთვნება არტაანის ლივასის მეშეს ნაჰიას. მეორე ონჯორბეგი, რომლის შესახებ აღნიშნულია, რომ სოფელ ველის გვერდით მდებარეობდა, სრულიად დაცარიელებული იყო.Defter-i Mufassal-i Vilayet-i Gürcistan (გურჯისტანის ვილაიეთის დიდი დავთარი: გამოკვლევა: წიგნი III), (Yayımlayan) Sergi Cikia, Tiflis, 1947-1958, 3 cilt, III. Cilt (1958), s. 549, 556.Defter-i Mufassal-i Vilayet-i Gürcistan (გურჯისტანის ვილაიეთის დიდი დავთარი: თარგმანი : წიგნი II), (Yayımlayan) Sergi Cikia, Tiflis, 1941-1958, 3 cilt; II. cilt (1941), s. 494.2014 Yılı Tao-Klarceti Tarihi Eserleri Araştırma Gezisi Sonuçları (ტაო-კლარჯეთის ძეგლების 2014 წლის საკვლევი ექსპედიციების ანგარიშები), Tiflis, 2015, s. 187. ISBN 978-9941-0-7362-5

ის ფაქტი, რომ სოფელი ონჯორბეგის სახელი არ გვხვდება ჩილდირის ეიალეთის 1694-1732 წლების ჯებე დეფთერში და 1886 წლის რუსული მოსახლეობის აღწერაში არტაანის ოკრუგის არდაჰანის ქაზაში, მიუთითებს იმაზე, რომ ეს დასახლება შემდგომში გაქრა.Defter-i Caba-i Eyalet-i Çıldır 1694-1732 (ჩილდირის ვილაიეთის ჯაბა დავთარი : 1694-1732 წწ.), (Yayıma hazırlayan) Tsisana Abuladze, Tiflis, 1979, 326 sayfaСвод статистических данных о населении Закавказскаго края, извлеченных из посемейных списков 1886 г. (Transkafkasya Bölgesinin Nüfusuna Dair 1886 Yılı Aile Listelerinden Edinilmiş istatistik Verilerin Özeti), Tiflis, 1893, "Kars oblastı": 262-347 

სქოლიო

კატეგორია:თურქეთის ისტორიული ქართული სოფლები